钦定古今图书集成/明伦汇编/氏族典/第445卷 > 《廖用贤尚友录》 > 柳浑
## 钦定古今图书集成/明伦汇编/氏族典/第445卷 > 《廖用贤尚友录》 > 柳浑

按《唐书柳浑传》，“浑字夷旷，一字惟深，梁仆射惔六世
孙，后籍襄州。天宝初，擢进士第，调单父尉，弃官隐武
宁山。召拜监察御史。大历初，江西魏少游表为判官，
俄为袁州刺史，入为尚书右丞。朱泚乱，浑羸服步至
奉天，改右散骑常侍。贞元元年，迁兵部侍郎。三年，以
本官同中书门下平章事。宰相张延赏嫉浑守正，为”
所挤，罢政事。五年，卒，谥曰贞。